nvidia/miracl-vision huggingface dataset:
एलिस मुनरो

एलिस अन मुनरो (जन्मनाम लैडलॉ; जन्म 10 जुलाई 1931) नोबेल पुरस्कार (२०१३) से सम्मानित कनाडाई लेखिका हैं। उनकी कथाभूमि पैतृक स्थल दक्षिण-पश्चिमी ओण्टारियो रही। उनका "एक्सेसिबल, मूविंग स्टोरीज" (सुलभ चलती कहानियाँ) मानव की कठिनाइयों को सरलता से और सरल शैली में प्रस्तुत प्रतीत होती हैं। उनका लेखन उन्हें समकालीन कथालेखन के सर्वश्रेष्ठ हस्ताक्षरों में स्थापित करता है। सिंथिया ओज़िक उन्हें "हमारी आंतोन चेखव" लिखती हैं। एलिस मुनरो के पिता, रॉबर्ट एरिक लैडलॉ किसान थे और उनकी माँ ऐनी क्लार्क लैडलॉ (जन्मनाम चमनी), अध्यापिका थीं। मुनरो ने किशोरावस्था में ही लिखना आरम्भ कर दिया था। यूनिवर्सिटी ऑफ़ वेस्टर्न ओण्टारियो की छात्रा के रूप में १९५० में उनकी प्रथम कहानी "द डाइमेंशन्स ऑफ़ ए शैडो" (छाया के आयाम) प्रकाशित हुई। मुनरो ने १९५१ ई. में जेम्स मुनरो से विवाह किया और तीन पुत्रियों- शीला (१९५३), कैथरीन (१९५५) और जेनी (१९५७) की माँ बनी। दूसरी बेटी कैथरीन की जन्म के 15 घण्टे बाद ही मृत्यु हो गई थी। 1963 में, मुनरो-परिवार विक्टोरिया चला गया। वहाँ उन्होंने मुनरोज बुक्स नामक प्रसिद्ध किताबों की दुकान खोली जो आज भी व्यवसाय करती है। 1966 में उनकी पुत्री एंड्रिया का जन्म हुआ। एलिस और जेम्स ने 1972 में तलाक ले लिया। वो यूनिवर्सिटी ऑफ़ वेस्टर्न ओंटारियो में गृह-लेखिका बनने चली गईं। 1976 में उन्होंने भूगोलवेत्ता गेराल्ड फ़्रेमलिन से विवाह कर लिया। दम्पति क्लिंटन, ओण्टारियो से बाहर एक खेत में चले गये और उसके बाद वो एक घर में रहने लगे जहाँ अप्रैल 2013 में फ्रेमलिन का निधन हो गया। १९७९ से १९८२ में उन्होंने आस्ट्रेलिया, चीन और स्कैंडेनेविया का भ्रमण किया। १९८० में वे ब्रिटिस कोलंबिया विश्वविद्यालय और क्वींसलैंड विश्वविद्यालय दोनों में लेखिका के पद पर आसीन रहीं। अक्टूबर २००९ में टोरंटो में मुनरो ने अपने कैंसर और हृदय संबंधी चिकित्सा कराने का संकेत दिया तथा भविष्य में बाइपास सर्जरी की संभावना प्रकट की। किशोरावस्था से लेखन शुरु करने वाली मुनरो की पहली कहानी 'द डाइमेंशंस ऑफ ए शेडो' १९५१ ई. में प्रकाशित हुई। उस समय वे यूनिवर्सिटी ऑफ़ ओंटारियो में अंग्रेजी की छात्रा थीं। १९६८ में उनका पहला कहानी संकलन 'डांस ऑफ़ द हैप्पी शेड्स' प्रकाशित हुआ। यह बेहद लोकप्रीय हुआ। इसके लिए उन्हें कनाडा का सर्वोच्च साहित्य सम्मान 'गवर्नर जनरल अवार्ड' प्रदान किया गया। इसके बाद १९७१ में 'लाइफ ऑफ गर्ल्स ऐंड वुमैन' (प्रकाशित हुई जिसमें कई परस्पर संबद्ध कहानियाँ हैं इस कारण कई बार इसे उपन्यास भी कहा गया। १९७८ में उनकी दूसरी संबद्ध कहानियों का संग्रह हू डू यू थिंक यू आर (टाइटल्ड द बेगर मेड: स्टोरिज ऑफ फ्लो ऐंड रोज इन द युनाइटेड स्टेट) प्रकाशित हुई जिसके लिए उन्हें दूसरी बार गवर्नर जनरल अवार्ड मिला। १९८० और १९९० के दशक में लगभग हर चार वर्ष पर उनकी कहानियों का संग्रह प्रकाशित होता रहा। उनकी कहानियाँ प्रायः द न्युयॉर्क, द अटलांटिक मंथली, ग्रांड स्ट्रीट, , मैडमोजेले और पेरिस रिव्यु में प्रकाशित होती रही। २९९६ में उनका संग्रह द भ्यु ऑफ कैसल रॉक तथा २००९ में टू मच हैप्पीनेस नाम से प्रकाशित हुआ।
जैवाणुओं की सूची

यहाँ पर जैवाणु (biomolecule) या जैवाणु के प्रकारों की सूची दी गई है। For substances with an A- or α- prefix such as α-amylase, please see the parent page (in this case Amylase). For substances with an l- or L- prefix such as L-alanine or DL-alanine, please see the parent page (in this case alanine).
जैनेट येलेन

जैनेट येलेन (जन्म:13 अगस्त 1946) अमेरिका की एक सुप्रसिद्ध अर्थशास्त्री हैं जिन्हें अमेरिकी राष्ट्रपति बराक ओबामा ने अक्टूबर 2013 में फेडरल रिजर्व के बोर्ड ऑफ गवर्नर के अध्यक्ष के तौर पर नामांकित किया है। अभी इस पद पर बेन बर्नान्के कार्यरत हैं, जिनका कार्यकाल 31 जनवरी 2014 को समाप्त हो रहा है। वर्तमान में जैनेट इस संस्था के उपाध्यक्षों में से एक हैं। इस अवसर पर ओबामा ने उन्हें अमेरिका के 'सबसे महत्वपूर्ण अर्थशास्त्रियों और नीति निर्माताओं' में से एक बताया। अभी सीनेट द्वारा इस नामांकन का अनुमोदन बाकी है। यदि ऐसा हो जाता है तो वह प्रमुख बैंकर का पद ग्रहण करने वाली देश की पहली महिला होंगी। इससे पहले वे फेडरल रिजर्व ऑफ सैन फ्रांसिस्को की प्रेसीडेंट व मुख्य कार्यकारी अधिकारी भी रह चुकी हैं। राष्ट्रपति बिल क्लिंटन के समय में वे व्हाईट हाऊस की आर्थिक सलाहकार समिति की प्रमुख थीं। उन्होंने कैलिफोर्निया विश्वविद्यालय तथा बर्कले के हास स्कूल ऑफ बिज़नेस में अध्यापन कार्य भी किया है।
विजयनगर, अजमेर

विजयनगर भारत के राजस्थान राज्य के ब्यावर ज़िले में स्थित एक नगर व नगरपालिका है। यह खारी नदी के किनारे बसा हुआ है। यह खारी नदी के तट पर स्थित है और अजमेर जिले का अंतिम दक्षिणी छोर है। बिजयनगर की स्थापना सन 1919 में तत्कालीन मसूदा के रावसाहब बिजयसिंह ने की थी। उससे पहले यह बरल स्टेशन के नाम से जाना जाता था। यहाँ से राष्ट्रीय राजमार्ग 48 गुज़रता है और इसे देशभर से जोड़ता है।
ऋणात्मक दाब श्वासयंत्र

ऋणात्मक दाब श्वासयंत्र, एक प्रकार का श्वासयंत्र है जो उन व्यक्तियों को सांस लेने में समर्थ बनाता है जो फेफड़ों की मांसपेशी नियंत्रण खोने से सांस लेने में असमर्थ या कमजोर होते हैं (जैसे पोलियो के कुछ रोगी)। इसे प्रायः लौह फुफ्फुस (आइरन लंग्स) के नाम से भी जानते हैं। अब ऋणातामक दाब श्वास्यंत्र का स्थान पूरी तरह से धनात्मक दाब श्वास यंत्र या बाइपासिक क्युरास स्वासयंत्र ने ले लिया है। किन्तु सन २०२०-२१ में आये कोरोना के कारण इस कम खर्चीले यंत्र का महत्त्व फिर देखने को आ रहा है। मनुष्य भी अधिकांस प्राणियों की तरह नकारात्मक दबाव पद्धति से सांस लेता है। फेफड़ों की पेशियाँ अनवरत रूप से फैलती और सिकुड़ती रहती है। पेशियों के फैलने पर फेफड़ों का आकार बढ़ जाता है। इससे वहाँ बाहरी वातावरण की तुलना में हवा का दबाब कम रह जाता है। इससे वातावरण से वायु नाक की श्वास नली से होकर फेफड़ों में पहुँच जाती है। फिर मांसपेशियों के संकुचित होने पर उ्चच्च दाब निर्मित हो जाता है और वायु फेफड़ों से निःश्वास के रूप में बाहर चली जाती है। किसी कारण संकुचण और विस्तार करने वाली पेशियाँ यदि कमजोर पड़ जाएं, नियंत्रण में न रहें तो व्यक्ति के लिए सांस लेना मुश्किल या असंभव हो जाता है। लौह फेफड़े का प्रयोग करने वाले व्यक्ति को इस्पात के बंद बेलन में नियंत्रित दाब में रखा जाता है। व्यक्ति का सिर तथा गरदन बाहर और शेष सारा शरीर वायुरुद्ध स्थिति में बेलन के भीतर रहता है। बेलन से संबद्ध पंप नियमित रूप से बेलन में हवा डालकर और निकालकर व्यक्ति के चारों ओर के और खास तौर पर फेफड़ों के पास छाती पर वायुदाब को बढ़ाता और घटाता रहता है। वायुदाब कम होने की स्थिति में बाहरी वातावरण की हवा स्वासनली के रास्ते फेफड़ों में प्रवेश कर जाती है बेलन के भीतर का दाब बढ़ने पर फेफड़ों की हवा बाहर निकल जाती है।
रामजियावन दास

रामजियावन दास "बावला" (1 जून 1922 – 1 मई 2012) भोजपुरी भाषा के कवि थे। भोजपुरी साहित्य में उन्हें तुलसीदास सरीखा सम्मान मिला। भोजपुरी के जिन कवियों ने अपनी काव्य प्रतिभा से सबसे अधिक लोक प्रसिद्धि पायी है उनमें रामजियावन दास प्रमुख हैं। बावला जी ने रामचरितमानस को भोजपुरी में लिखने का प्रयास भी किया है और उसे काफी हद तक लिखा भी । अरण्य काण्ड, किष्किन्धा काण्ड ,राम केवट प्रसंग , कौशिल्या विरह इत्यादि प्रत्येक बिंदुओं पर बावला जी ने गीतों के माध्यम से आम जन तक भोजपुरी का रामायण पहुंचा दिया । रामजियावन दास बावला का जन्म 01 जून, 1922 ई. को उत्तर प्रदेश के चंदौली जनपद (तब वाराणसी के चकिया तहसील) के भीषमपुर गांव के एक अति सामान्य लोहार परिवार में हुआ। पिता रामदेव विश्वकर्मा जातीय व्यवसाय से जुड़े थे। माता सुदेश्वरी देवी घर का काम संभालती थीं। रामदेव के चार पुत्रों और दो पुत्रियों में बावला जी सबसे बड़े थे। परिवार में शिक्षा की कोई परंपरा नहीं थी, फिर भी बावला जी का नामांकन गांव के ही प्राथमिक पाठशाला में हुआ। इन्होंने दर्जा तीन तो पास कर लिया, मगर चार में फेल हो गए। कक्षा चार में फिर नाम लिखाया गया। नकल के सहारे इन्होंने दर्जा चार तो पास कर लिया, मगर इसके बाद पढ़ाई-लिखाई को सदा के लिए अलविदा करते हुए कहा कि संतन को कहां सीकरी सो काम। प्राथमिक शिक्षा के समय से ही इनका झुकाव कविता व संगीत की तरफ था। कहते हैं कि सोहबत का असर व्यक्ति पर पड़ता है। बावला जी के बड़े पिता रामस्वरूप विश्वंकर्मा संगीत व रामायण के मर्मज्ञ थे। बावला जी ने पुश्तैंनी पेशे को भी बड़ी आसानी से अपनाया। वह स्वयं कहते हैं, हम बंसुला लेके बाबू जी के साथ चल देहीं आउर रंदा भी खूब मरले हुईं। इसी बीच रामजियावन दास का विवाह मात्र 16 वर्ष की उम्र में मनराजी देवी के साथ संपन्न हुआ। अभी तक तो यह अकेले थे, मगर शादी के बाद पारिवारिक जिम्मेदारियां भी लद गईं। घर की माली हालत ठीक न थी, सो भैंस पालने की जिम्मेदारी अपने ऊपर ले ली। युवक रामजियावन सुबह भैंस लेकर जंगल की ओर मुखातिब हो जाते और घूमते-घूमते काफी दूर निकल जाते। यहीं धुसूरियां नामक स्थान पर बावला जी की मुलाकात स्थानीय कोल-भीलों और मुसहरों से हुई। यहीं से राम पर आधारित गीतों की रचना शुरू हुई। बावला उपनाम के पीछे भी एक रोचक किस्सा है। शुरू में उन्होंने कुछ भजनों की रचना की थी, जिसके प्रकाशन के लिए वे गांव के ही एक मित्र के साथ वाराणसी आए। छह वर्णों का रामजियावन नाम बैठता ही नहीं था। प्रकाशक ने कोई छोटा नाम रखने की सलाह दी। वह रात भर मानसिक उहापोह में रहे। सुबह होने पर दशाश्वमेघ घाट पर स्नान करने गए। वहीं पर एक व्यक्ति से टकरा गए। उसने झल्ला कर रामजियावन को कुछ कहा। उसकी बुदबुदाहट में उन्हें बावला शब्द सुनाई दिया। तुरंत ही बावला उपनाम अपना लिया। प्रथम बार रामजियावन बावला को सन् 1957-58 ई में कवि के रूप में आकाशवाणी वाराणसी में काव्य पाठ का अवसर प्राप्त हुआ। वहीं पर आकाशवाणी के हरिराम द्विवेदी ने इनके नाम के साथ दास शब्द जोड़ दिया, तब से यह रामजियावन दास बावला हो गए। इसी समय इन्हें भोजपुरी गौरव सम्मान से नवाजा गया। बावला जी की रचनाओं में ग्रामीण समाज व किसान जीवन का अत्यंत जीवंत चित्रण मिलता है। गांव, समाज की दीन-दशा तथा सुरसा की तरह मुंह बाए खड़ी समस्याओं का इन्होंने बड़ी सहजता से चित्रण किया है। 1 मई 2012 को रामजियावन दास कानब्बे वर्ष की आयु में निधन हो गया। भोजपुरी गायक अभिनेता और राजनेता मनोज तिवारी मृदुल अपने एक इंटरव्यू में कहते हैं कि बावला जी जब राम केवट प्रसंग वाली अपना गीत गाते थे तो न केवल उनकी बल्कि श्रोताओं-दर्शकों की आंखों से आंसू गिरने लगते थे।[उद्धरण चाहिए]
परिहार गोत्र

यह इस पृष्ठ का "देखा हुआ" स्तर तक पुनरीक्षित अवतरण है परिहार एवं प्रतिहार एक भारतीय उपनाम है।जो एक क्षत्रिय कुल की गोत्र है। ये लोग मुख्यतः भारत में राजस्थान, मध्य प्रदेश, उत्तर प्रदेश, गुजरात सहित दिल्ली, हरियाणा, पंजाब आदि राज्यों में निवास करते हैं। परिहार, प्रतिहार या पड़िहार अग्निवंशी क्षत्रिय है और सूर्यवंशी पुरुषोत्तम श्री राम के अनुज श्री लक्ष्मण जी के वंशज कहे जाते हैं। इन्हें अग्निकुल का भी कहा जाता हैं, क्योंकि परिहारों की उत्पत्ति राजस्थान प्रदेश के अरावली पर्वतमाला के सर्वोच्च शिखर पर स्थित माउंट आबू में एक हवन कुंड से होने के ऐतिहासिक उद्धरण भी मौजूद हैं। कुछ इतिहास में समुपलब्ध साक्ष्यों तथा भविष्यपुरांण में समुपवर्णित विवेचन कर सम्पूर्णानन्द संस्कृत विश्वविद्यालय बनारस के विद्वानों के द्वारा बतौर प्रमाण यजुर्वेदसंहिता, कौटिल्यार्थशास्त्र, श्रमद्भग्वद्गीता, मनुस्मृति, ऋकसंहिता पाणिनीय अष्टाध्यायी, याज्ञवल्क्यस्मृति, महाभारत, क्षत्रियवंशावली, श्रीमद्भागवत, भविष्यपुरांण इत्यादि में भी परिहार एवं विन्ध्य क्षेत्रीय वरगाही उपाधि धारी परिहारों का वर्णन मिलता है। जो ध्रुव सत्य है। यह वंश मध्यकाल के दौरान मध्य-उत्तर भारत के एक बड़े हिस्से में राज्य करने वाला गुर्जर-प्रतिहार राजवंश था , जिसकी स्थापना नागभट्ट प्रतिहार ने ७२५ ई० में की थी। इनके पुत्र वत्सराज गुर्जर-प्रतिहार राजवंश ने कन्नौज के शासक इन्द्रायुध को परास्त कर कन्नौज पर अधिकार कर इसे आगे बढ़ाया। इसलिए वत्सराज को 'रणहस्तिन्' कहा गया है। इस राजवंश के लोग स्वयं को श्री राम के अनुज श्री लक्ष्मण के वंशज मानते हैं, जिसने अपने भाई राम को एक विशेष अवसर पर प्रतिहार की भाँति सेवा की। इस गुर्जर-प्रतिहार राजवंश की उत्पत्ति, प्राचीन कालीन ग्वालियर प्रशस्ति अभिलेख से ज्ञात होती है। अपने स्वर्णकाल साम्राज्य पश्चिम में सतलुज नदी से उत्तर में हिमालय की तराई और पुर्व में बंगाल-असम से दक्षिण में सौराष्ट्र और नर्मदा नदी तक फैला हुआ था। सम्राट मिहिर भोज महान इस राजवंश का सबसे प्रतापी और महान राजा थे। अरब लेखकों ने उनके काल को सम्पन्न काल बताते हैं। इतिहासकारों का मानना है कि इस राजवंश ने भारत को अरब हमलों से लगभग ३०० वर्षों तक बचाये रखा था। वर्तमान में इस राजवंंश के मूलतः ठिकाने जालोर जिले ( Panseri ) में है परिहार और प्रतिहारो को एक ही माना जाता है और इनका मूलतः सबसे बड़ा गांव छायन हैं जो जैसलमेर जिले में है पहले इनका राज मंडोर में था। नागभट्ट, नागभट्ट-II और मिहिर भोज जैसे महान शासक गुर्जर-प्रतिहार राजवंश से संबंधित है। परिहार वंश के लोग बाद के काल में अन्य राजवंशों में सलाहकार के रूप में भी रहे।
शहनाज़ ट्रेज़रीवाला

शहनाज़ ट्रेज़रीवाला अथवा शहनाज़ ट्रेज़री (जन्म 29 जून 1981) एक भारतीय मॉडल, यात्रा लेखक और अभिनेत्री हैं। कॉलेज में अपने पहले वर्ष के दौरान एक फोटोग्राफर द्वारा इन्हें चुना गया, उनका पहला मॉडलिंग में कार्य गोल्ड स्पॉट के लिए शीतल पेय था। उन्होंने एमटीवी नेटवर्क्स एशिया के एमटीवीज मोस्ट वाण्टेड प्रोग्राम में विडियो जॉकी रखे जाने से पहले अकाई और फिलिप्स के लिए विज्ञापन भी किये हैं। उन्होंने अभिनय के क्षेत्र में प्रवेश 2001 की तेलुगू फ़िल्म एढुरुलेनी मनिषि से किया, लेकिन पहचान 2003 की बॉलीवुड फ़िल्म इश्क विश्क से मिली, जिसमें उन्होंने फ़िल्मफेयर पुरस्कारों में सहायक अभिनेत्री के रूप में नामांकन भी प्राप्त किया।
गब्बर सिंह (2012 फ़िल्म)

गब्बर सिंह २०१२ में प्रदर्शित हरीश शंकर द्वारा निर्देशित तेलुगू एक्शन फ़िल्म है, इसका निर्माण परमेश्वर आर्ट प्रोडक्शन के बैनर तके बंदला गणेश ने निर्माण किया है।
बॉस (२०१३ हिन्दी फ़िल्म)

बॉस एंथनी डीसूजा द्वारा निर्देशित बॉलीवुड की एक एक्शन मसाला फ़िल्म है। फ़िल्म का निर्माण कैप गुड फ़िल्म्स और अश्विन वर्दी प्रोडक्शन ने किया है और अक्षय कुमार, मिथुन चक्रवर्ती, शिव पंडित, अदिति राव हयाद्री और रॉनित रॉय अभिनीत है। यह स्पष्ट रूप से मलयाली फ़िल्म पोकरी राजा का पुनर्निमाण है जिसमें मामूट्टी, पृथ्वीराज सुकुमारन और श्रिया सरन ने अभिनय किया है। बॉस फ़िल्म का ट्रैलर अक्षय कुमार अभिनीत फ़िल्म वंस अपॉन अ टाइम इन मुंबई-दोबारा के साथ 14 अगस्त 2013 को जारी किया गया, जो एक दिन बाद जारी की गई। फ़िल्म का ट्रैलर यूट्यूब पर 27 अगस्त 2013 को जारी किया गया एवं फ़िल्म 16 अक्टूबर 2013 को जारी की गई। एक ईमानदार स्कूल प्रिसिंपल सत्यकांत शास्त्री (मिथुन चक्रवर्ती) के दो बेटे सूर्या (अक्षय कुमार) और और शिव (शिव पंडित) हैं। सूर्या, बचपन से ही बेहद गुस्सैल स्वभाव का है और अपने पिता या परिवार के ख़िलाफ़ कुछ भी सुनना बर्दाश्त नहीं कर पाता। जब वो छोटा था तभी अपने एक साथी की हत्या इसलिए कर देता है क्योंकि वो उसके पिता का मज़ाक उड़ाता है। इसी कारण सत्यकांत उसे चले जाने को कह देते है। परंतु उसे एक व्यपारी अपने पास रख लेता है कुछ सालो बाद सुर्या खुद को बास मे बदल लेता है और समाज के अवांछित तत्वो के खिलाफ लडता है फ़िल्म का संगीत 9 सितम्बर 2013 को जारी किया गया जो अक्षय कुमार के जन्मदिन से मेल खाता है। कुमार, मनोज यादव और साहिल कौशल ने फ़िल्म के ९ गीत लिखे हैं जिनमें से 5 की रचना अंजान ने की है और अन्य गीतों की रचना चिरंतन भट्ट ने की है।
टार्वोस (चंद्रमा)

टार्वोस (Tarvos) (/ˈtɑrvɵs/ TAR-vəs), या सेटर्न XXI, शनि का एक प्रतिगामी अनियमित उपग्रह है। इसकी खोज जॉन जे कावेलार्स द्वारा 23 सितंबर 2000 हुई और अस्थायी पदनाम S/2000 S 4 दिया गया था। इसे टार्वोस नाम अगस्त, 2003 में दिया गया था। टार्वोस 1.8 किमी की दूरी से शनि की परिक्रमा 926 दिवसो में करता है और व्यास में करीब 15 किमी है (0.04 माना हुआ एल्बीडो)। शनि के ईर्दगिर्द इसकी कक्षा सर्वाधिक विकेन्द्रित है। यह अनियमित उपग्रहों के गैलिक समूह का सदस्य है।
आना सागर झील

आना सागर झील, आनासागर झील या आणा सागर झील भारत में राजस्थान राज्य के अजमेर संभाग में स्थित एक कृत्रिम झील है। आनासागर झील व अजमेर नगर का निर्माण पृथ्वीराज चौहान के पितामह अरुणोराज या आणाजी चौहान ने बारहवीं शताब्दी के मध्य (1135-1150 ईस्वी) करवाया था। आणाजी द्वारा निर्मित करवाये जाने के कारण ही इस झील का नामकरण आणा सागर या आना सागर प्रचलित माना जाता है।{ उद्धरण अपेक्षित तत्कालीन परस्थिति में 15 साल के कम वक्त में बनना मुश्किल है} झील के लिए जलसंभरण का कार्य स्थानीय आबादी द्वारा करवाया गया था। १६३७ ईस्वी में शाहजहाँ ने झील के किनारे लगभग १२४० फीट लम्बा कटहरा लगवाया और पाल पर संगमरमर की पाँच बारादरियों का निर्माण करवाया। झील के प्रांगण में स्थित दौलत बाग का निर्माण जहाँगीर द्वारा करवाया गया जिसे सुभाष उद्यान के नाम से भी जाना जाता है। आना सागर का फैलाव लगभग १३ किलोमीटर की परिधि में विस्तृत है।
आत्मघाती हमला

आत्मघाती हमला हमले की वह पद्धति है जिसमें हमलावर लक्ष्य को नष्ट करने या नुकसान पहुँचाने की प्रक्रिया को यह समझकर अंजाम देता है कि इसमें उसकी मृत्यु तय है। १९८१ से २००६ के बीच दुनिया भर में लगभग १२०० आत्मघाती हमले हुए जो कुल आतंकवादी हमलों का ४% थे लेकिन इसमें मारे गए लोगों की संख्या कुल आहत लोगों का ३२% थी। इस दौरान आत्मघाती हमलों में १४,५९९ लोगों की मृत्यु हो गई थी। आतंकवादी हमलों में से ९०% इराक, इजराइल, अफगानिस्तान, पाकिस्तान, में हुए। यद्यपि आत्मघाती हमले इतिहास में पहले भी हुए हैं और द्वितीय विश्वयुद्ध के दौरान जापानी हवाई दस्ते के कमिकाजी उढ़ाके तो इसके लिए प्रसिद्ध हैं किन्तु यह १९८० के दशक के बाद हुए विशेष हमलों के लिए रूढ़ हो गया है जिसमें व्यक्ति जानबूझकर अपने शरीर या वाहन आदि में विस्फोटक भरकर अप्रत्याशित रूप से उसका विस्फोट सार्वजनिक स्थलों या सरकारी प्रतिष्ठानों पर करता है। फ़िदायीन हमला आतंकवादियों द्वारा प्रयोग की जाने वाली एक आत्मघाती रणनीति है। सामान्य: इस तरह के हमलों को विशेष रूप से भारतीय राज्य जम्मू और कश्मीर में आतंकवादियों द्वारा अंजाम दिया जाता हैं। फ़िदायीन हमले में एक फ़िदायीन (उग्रवादी, जो सामान्यः एक पुरुष होता है) खुद को हथियारों और गोला बारूद से लैस करता है, फिर वो एक सैन्य आधार, सुरक्षा चौकी या एक सैन्य संस्थापन में प्रवेश करता है और फिर वो इन कानून के रखवाले, सैन्य अधिकारिओं और जवानों पर अंधाधुंद गोलीबारी शुरु कर देता है। इस गोलीबारी वो जब तक जारी रखता है जब तक उसका सारा असला खत्म नहीं हो जाता और इसके बाद उसे लगभग हमेशा ही सुरक्षा बलों द्वारा मार गिराया जाता है। फ़िदायीन आतंकवादी हमले के बाद हमेशा भागने की कोशिश करते हैं पर लगभग हमेशा ही इन्हें सुरक्षा बलों द्वारा मार गिराया जाता है क्योंकि यह उग्रवादी कभी भी हमले के बाद भागने की योजना नहीं बनाते बस उसके बाद मौका मिलने पर भागने की कोशिश करते हैं। यह आतंकवादी, आत्मघाती हमलावरों (मानव बम) की तरह, हमले के निष्पादन के दौरान मरने के लिए तैयार रहते हैं।Pulwama attack is example of that type attack.
राजा रामबख्श सिंह

राजा राव रामबख्श सिंह भारत की उत्तर प्रदेश एक रियसत डौंडियाखेड़ा के राजा थे। उनका संबंध बैस राजपूत से है।1857 में भारत के पहले स्वतंत्रता संग्राम में उन्होने अंग्रेजों के विरुद्ध लड़ा था। उन्हें अंग्रेजों से हार का सामना करना पड़ा था। ब्रिटिश शासकों ने उन्हें फांसी की सजा दी थी। ओर स्थानिय लोगो की माने तो उन्हें जब फाँसी दी गयी तो वे दो बार बचे क्योंकि की उनके गले मे स्फटिक सिला थी ।। अंग्रेजों ने राजा के किले को तोड़ दिया। haal hi me inki ghode pr bani pratima ka unnav me udghatan mananiya cm Yogi ji ke dwara kiya gya .
खाटूश्यामजी, राजस्थान

खाटूश्यामजी भारतीय राज्य राजस्थान के सीकर जिले का एक महत्वपूर्ण कस्बा है। यह खाटूश्यामजी के मन्दिर के लिए प्रसिद्ध है। बाबा खाटू श्याम जी का संबंध महाभारत कालीन बताया जाता है। कथाओं में खाटू श्याम मंदिर का इतिहास हजारों साल पुराना है। खाटू नगरी के समीप ही रींगस जंक्शन , श्रीमाधोपुर रेलवे स्टेशन है जहां से खाटू पहुंचा जा सकता है । श्रीमाधोपुर डिपो की रोडवेज बसों की सुविधा यहां पर उपलब्ध है । रींगस से भी आसपास के स्थानो के लिये बसें है । दूर के बड़े शहरों के लिये बसें श्रीमाधोपुर , सीकर व जयपुर से उपलब्ध है। ■ नजदीकी शहर ■ मुख्य शहरों से दूरी सबसे नजदीकी हवाई अड्डा जयपुर में है। खाटूश्यामजी का मन्दिर जो प्रसिद्ध मकराणा मार्बल से बना हुआ है कस्बे का सबसे महत्वपूर्ण आकर्षण है। खाटूश्यामजी को कलयुग के देवता माना जाता है। मंदिर से कुछ दूरी पर ही पवित्र श्याम कुंड स्थित है। बाबा श्याम का शीश इसी जगह से प्राप्त हुआ था इस वजह से इस कुंड के पानी को बड़ा पवित्र माना जाता है। ऐसी मान्यता है कि यह पानी पाताल लोक से आता है और जो भी व्यक्ति इस पानी से स्नान करता है उसके सभी पाप धुल जाते हैं। पुरुषों एवं महिलाओं के लिए अलग-अलग कुंड बने हुए हैं। कुंड के पास में ही छोटे श्याम मंदिर के साथ-साथ अन्य कई मंदिर बने हुए हैं। मन्दिर के पास में एक समृद्ध बाग है, जहाँ से देवता को समर्पित करने के लिए फूल प्राप्त किये जा सकते हैं। यहाँ शिव मन्दिर भी है, जो खाटू श्यामजी के मन्दिर के पास में ही है।
चल चला चल

चल चला चल टी॰ के॰ राजीव कुमार द्वारा निर्देशित बॉलीवुड हास्य फ़िल्म है। जिसमें मुख्य अभिनय गोविन्दा, राजपाल यादव, रीम्मा सेन, ओम पुरी ने किया है। फ़िल्म 6 फ़रवरी 2009 को प्रदर्शित की गई। @
नवोदय विद्यालयों की सूची

जवाहर नवोदय विद्यालयों का आरम्भ प्रायोगिक तौर पर 1985-86 में हुआ था। ये विद्यालय तमिलनाडु को छोड़कर, अण्डमान निकोबार द्वीप समूह और लक्षद्वीप सहित पूरे भारत में फैले हुए हैं। इनका संचालन नवोदय विद्यालय समिति द्वारा किया जाता है, जो मानव संसाधन विकास मंत्रालय, उच्च शिक्षा विभाग एवं भारत सरकार एक स्वायत्त संगठन हैं। वर्तमान में 661 नवोदय विद्यालयों में लगभग 1.80 लाख छात्र अध्ययनरत हैं।         North-West Delhi,          मध्य प्रदेश         == राजस्थान ==
पैरा टेबल टेनिस

पैरा टेबल टेनिस (अंग्रेज़ी: Para table tennis) एक विकलांग खेल है, जो इंटरनेशनल टेबल टेनिस फेडरेशन (ITTF) द्वारा निर्धारित नियमों के अनुसार संचालित होता है। यह व्हीलचेयर एथलीटों के लिए टेबल टेनिस नियमों में मामूली संशोधनों के साथ प्रभाव में हैं। इसमें विकलांग खिलाड़ियों का समूह भाग ले सकता है, जिसके अंतर्गत खिलाड़ियों का वर्गिकरण 1 से 11 के बीच होता है। वर्ग 1 से 5 व्हीलचेयर और 6 से 10 को खड़े होकर खेलने की अनुमति होती है। वर्ग-11 योग्य विकलांग खिलाड़ी के रूप में परिभाषित किया जाता है। BY YS CHANDA MUSICAL GROUPS
अंतरिक्ष यान प्रणोदन

अंतरिक्ष यान प्रणोदन अंतरिक्ष यान और कृत्रिम उपग्रहों की गति तेज करने की प्रक्रिया है। इसकी अनेक विधियाँ हैं। यह अंतरिक्ष अनुसंधान का महत्त्वपूर्ण भाग है। ज्यादातर अंतरिक्ष यान आज सुपरसोनिक यानों के माध्यम से प्रक्षेपित किए जाते हैं। इनमें प्रयुक्त रॉकेटों में रासायनिक इंधन प्रयुक्त होते हैं। ये जलने पर भारी मात्रा में गैस उत्पन्न करते हैं जिसके नोजल द्वारा उत्सर्जन के सहारे यान को गति दी जाती है। सोवियत समूह ने उपग्रहों के प्रणोदन के लिए दशकों से बिजली प्रणोदन का इस्तेमाल किया है।
परिधि

मोटे तौर पर वृत्त और दीर्घवृत्त के बाहरी घेरे को, और घेरे की लम्बाई को परिधि कहते हैं। किन्तु इसका सामान्यीकरण करते हुए किसी भी बन्द वक्र के किनारों की कुल लम्बाई (परिमाप) को 'परिधि' कहा जाता है। अर्थात् परिधि, परिमाप की एक विशिष्ट अवस्था है। तीन या अधिक सरल रेखाओं से घिरे किसी बहुभुज की सभी भुजाओं की लम्बाई का योग परिमाप कहलाता है जबकि जबकि किसी 'कोणरहित' बन्द वक्र के बाहरी घेरे की कुल लम्बाई परिधि कहलाती है। वृत्त की परिधि ज्यामितीय और त्रिकोणमितीय अवधाराणओं में महत्वपूर्ण है। वृत्त की परिधि उसके चारों ओर की लम्बाई होती है। यह कथन किसी भौतिक वस्तु के लिए काम में लिया जाता और किसी अमूर्त ज्यामितीय सरंचना के लिए भी उपयुक्त है। किसी वृत्त की परिधि गणित में सभी गणितीय नियतांकों में से सबसे महत्वपूर्ण एक को सम्बद्ध करता है। नियतांक पाई, ग्रीक अक्षर पाई (π) से निरुपित किया जाता है। इसका संख्यात्मक मान 3.14159 26535 89793 ... है और यह वृत्त की परिधि और व्यास के अनुपात के बराबर होता है। परिधि 𝑐, व्यास 𝑑 और त्रिज्या 𝑟 के सम्बन्ध को निम्न प्रकार लिखा जा सकता है: गणितीय नियतांक π का गणित, अभियांत्रिकी और विज्ञान में उपयोग सर्वव्यापी है। दीर्घवृत्त की परिधि की लम्बाई लगभग 𝜋2(𝑎2+𝑏2) के बराबर होती है। यहाँ a और b क्रमशः दीर्घ अक्ष और लघु अक्ष की लम्बाई के आधे हैं।
जॉन बेनेट फेन

जॉन बेनेट फेन (जून 15, 1917 – दिसम्बर 10, 2010) एक अमेरिकी रसायनज्ञ थे। उन्हें २००२ में कोइची तनक और कर्ट वुदरिक के साथ संयुक्त रूप से रसायन शास्त्र में नोबेल पुरस्कार से सम्मानित किया गया।
चित्रा रामकृष्ण

चित्रा रामकृष्ण (जन्म: 1963) भारत के प्रमुख शेयर बाजार नेशनल स्टॉक एक्सचेंज (एनएसई) की मुख्य कार्यकारी एवं प्रबंध निदेशक हैं। वे विश्व की उन गिनी चुनी महिला अधिकारियों में से एक हैं, जो शेयर बाजारों की प्रमुख हैं। एनएसई यानि नेशनल स्टॉक एक्सचेंज की एमडी और सीईओ चित्रा रामकृष्ण ने 02-12-2016 को इस्तीफा दे दिया है। एनएसई 1992 में बनी और 1994 में परिचालन में आई। 50 वर्षीय चित्रा नेशनल स्टॉक एक्सचेंज से 1991 में जुडने वाली चित्रा नेशनल स्टॉक एक्सचेंज (एनएसई) की 1990 के दशक में स्थापना करने वाली टीम में शामिल रही हैं। वे उस टीम का भी हिस्सा थीं जिसने 1987 में प्रतिभूति बाजार नियामक सेबी के लिए कानूनी ढांचे का मसौदा तैयार किया था। नवंबर 2012 में एनएसई के निदेशक मंडल ने चित्रा की पदोन्नति का फैसला किया। उस समय वे संयुक्त प्रबंध निदेशक थीं।   अमेरिकी पत्रिका 'फॉर्चून' के अक्टूबर 2013 अंक में जारी विश्व की 50 शक्तिशाली महिलाओं की सूची में चार भारतीय महिलाएं शामिल हैं। इनमें आईसीआईसीआई बैंक की मुख्य कार्यकारी अधिकारी चंदा कोचर चारों भारतीय महिलाओं में शीर्ष पर हैं, जबकि एक पृथक अमेरिकी सूची में पेप्सिको की अध्यक्ष इंद्रा नूई को दूसरा स्थान दिया गया है। फॉर्चून में जारी अंतर्राष्ट्रीय स्तर पर शक्तिशाली महिलाओं की सूची के अनुसार चंदा कोचर को चौथी वरीयता दी गई है और उनके बाद नेशनल स्टॉक एक्सचेंज (एनएसई) की अध्यक्ष चित्रा रामकृष्णा को 17वें, एक्सिस बैंक की शिखा शर्मा को 32वें एवं एचएसबीसी बैंक की नैना लाल किदवई को 42वें स्थान पर रखा गया है।
इच्छाशक्ति

मनोविज्ञान के सन्दर्भ में इच्छाशक्ति या संकल्प (विल / Will या Volition) वह संज्ञानात्मक प्रक्रम है जिसके द्वारा व्यक्ति किसी कार्य को किसी विधि का अनुसरण करते हुए करने का प्रण करता है। संकल्प मानव की एक प्राथमिक मानसिक क्रिया है। इसके अलावा प्रभावन (affection), अभिप्रेरण (motivation), अभिज्ञान (cognition या thinking) भी मानव के प्राथमिक मानसिक क्रियाएँ हैं। इच्छाशक्ति या संकल्प संदिग्ध अभिधार्थ (अंबीग्युअस कॉनोटेशन) से संबंधित एक विवादास्पद शब्द है। युक्तिमूलक मनोविज्ञान (रेशनल साइकॉलॉजी) में इच्छाशक्ति एक केंद्रीय अवधारणा या प्रत्यय मानी जाती है। आमूल परिवर्तनवादी व्यवहारवाद अथवा आचरणवाद (रैडिकल बिहेवियरिज्म) में इसे सर्वाधिक शक्तिशाली उद्दीपन की संज्ञा दी गई है और दार्शनिक मनोविज्ञान में इसे मानसिक क्षमता बताया गया है। हालाँकि आधुनिक मनोविज्ञान में निर्यातवाद या संकल्पवाद (डिटरमिनिज्म) से महत्वपूर्ण आशय ग्रहण किया जाता है, तो भी अनेक समसामयिक मनोवैज्ञानिक इच्छाशक्ति किंवा संकल्प को मनोविज्ञान के क्षेत्र से बाहर मानते हैं क्योंकि अधुनातन शोध के आधार पर इच्छा नाम की शक्ति का अस्तित्व ही पूरी तरह नकार दिया गया है। इच्छाशक्ति से सम्बन्धित अधिकांश संकल्पनाएँ इच्छाशक्ति को क्रियाओं के एक सुविचारित नियन्त्रण की प्रक्रिया के रूप में समझते हैं और मानते हैं कि बाद में यह स्वतःस्फूर्त (automatized) हो जाती है।